Катоднае выпраменьванне

Катоднае выпраменьванне або электронны пучок — патокі электронаў з катода электравакуўмнага прыбора (напрыклад, газаразраднай трубкі). Упершыню зафіксаваны ў 1859 годзе нямецкімі фізікамі Юліусам Плюкерам і Іаганам Вільгельмам ХітторфамHawkes P. Advances in Electronics and Electron Physics. — Volume 67. — Academic Press. — p. 183, ISBN 9780080577333 і названы ў 1876 годзе Ойгенам Гольдштэйнам Kathodenstrahlen або катоднымі прамяняміJoseph F. Keithley. The story of electrical and magnetic measurements: from 500 B.C. to the 1940s. — John Wiley and Sons: 1999. — p. 205, ISBN 0-7803-1193-0. У 1897 годзе брытанскі фізік Джозеф Джон Томсан паказаў, што катодныя прамяні складаюцца з раней невядомай адмоўна зараджанай часціцы, якую пазней назвалі электронам.

Нягледзячы, што назва «катоднае выпраменьванне» ўсё яшчэ сустракаецца ў літаратуры, цяпер часцей ужываецца паняцце «электронны пучок». Найбольш распаўсюджаны прыклад выкарыстання катоднага выпраменьвання — электронна-прамянёвыя трубкі (ЭПТ), яны выкарыстоўваюць сфакусіраваны пучок электронаў, які адхіляецца электрычнымі або магнітнымі палямі, для фармавання выявы на экране.

 Літаратура 
 Никеров В. А. Электронные пучки за работой. — М.: Энергоатомиздат, 1988. — 128 с.
 Абрамян Е. А. Интенсивные электронные пучки: физика, техника, применение. — М.: Энергоатомиздат, 1984. — 231 с.
 Алямовский И. В. Электронные пучки и электронные пушки. — М.: Советское радио, 1966. — 231 с.

Катэгорыя:Вакуумныя электронныя прыборы
Катэгорыя:Фізіка паскаральнікаў
Катэгорыя:Электрамагнетызм
Катэгорыя:Электрычнасць
Катэгорыя:Электронныя лямпы